秋江烟水空。带斜阳、一片征鸿。欲顿闲愁无顿处,都著在两眉峰。
心事寄题红。画桥流水东。断肠人、无奈秋浓。回首层楼归去懒,早新月、挂梧桐。
——[宋]陈允平《唐多令·秋暮有感》
彼采葛兮,一日不见,如三月兮!
彼采萧兮,一日不见,如三秋兮!
彼采艾兮!一日不见,如三岁兮!
——《诗·王风·采葛》
庭有枇杷树,吾妻死之年所手植也,今已亭亭如盖矣。
——[明]归有光《项脊轩志》
天与多情,不与长相守。
分飞后,泪痕和酒,占了双罗袖。
——[宋]晏几道《点绛唇·花信来时》
从此无心爱良夜,任他明月下西楼。
——[唐]李益《写情》
恨君不似江楼月,南北东西,南北东西,只有相随无别离。
恨君却似江楼月,暂满还亏,暂满还亏,待得团圆是几时?
——[宋]吕本中《采桑子·恨君不似江楼月》
淮南皓月冷千山,冥冥归去无人管。
——[宋]姜夔《踏莎行·自沔东来丁未元日至金陵江上感梦而作》
思君如满月,夜夜减清辉。
——[唐]张九龄《赋得自君之出矣》
此时相望不相闻,愿逐月华流照君。
——[唐]张若虚《春江花月夜》
似此星辰非昨夜,为谁风露立中宵。
——[清]黄景仁《绮怀十六首·其十五》
此去经年,应是良辰好景虚设。便纵有千种风情,更与何人说!
——[宋]柳永《雨霖铃·寒蝉凄切》
莫道不消魂,帘卷西风,人比黄花瘦。
——[宋]李清照《醉花阴·薄雾浓云愁永昼》
愿为西南风,长逝入君怀。
——[魏晋]曹植《七哀诗》
相见时难别亦难,东风无力百花残。
——[唐]李商隐《无题·相见时难别亦难》
自在飞花轻似梦,无边丝雨细如愁。
——[宋]秦观《浣溪沙·漠漠轻寒上小楼》
何当共剪西窗烛,却话巴山夜雨时。
——[唐]李商隐《夜雨寄北》
曾经沧海难为水,除却巫山不是云。
取次花丛懒回顾,半缘修道半缘君。
——[唐]元稹《离思五首·其四》
忆君心似西江水,日夜东流无歇时。
——[唐]鱼玄机《江陵愁望寄子安 / 江陵愁望有寄》
十年生死两茫茫,不思量,自难忘。
千里孤坟,无处话凄凉。纵使相逢应不识,尘满面,鬓如霜。
夜来幽梦忽还乡,小轩窗,正梳妆。
相顾无言,惟有泪千行。料得年年肠断处:明月夜,短松冈。
——[宋]苏轼《江城子·乙卯正月二十日夜记梦》
可怜无定河边骨,犹是春闺梦里人。
——[唐]陈陶《陇西行四首·其二》
人道海水深,不抵相思半。
海水尚有涯,相思渺无畔。
——[唐]李治《相思怨》

直述怀情之心

品牌文案启示:套路太多,有时直白更得人心。
我住长江头,君住长江尾。日日思君不见君,共饮长江水。
此水几时休,此恨何时已。只愿君心似我心,定不负相思意。
——[宋]李之仪《卜算子·我住长江头》
明月楼高休独倚。酒入愁肠,化作相思泪。
——[宋]范仲淹《苏幕遮·怀旧》
直道相思了无益,未妨惆怅是轻狂。
——[唐]李商隐《无题·其四》
兰有秀兮菊有芳,怀佳人兮不能忘。
——[汉]刘彻《秋风辞》
关关雎鸠,在河之洲。窈窕淑女,君子好逑。
参差荇菜,左右流之。窈窕淑女,寤寐求之。
求之不得,寤寐思服。悠哉悠哉,辗转反侧。
——《诗经·国风·周南·关雎》
山有木兮木有枝,心悦君兮君不知。
——[春秋]《越人歌》
人生自是有情痴,此恨不关风与月。
——[宋]欧阳修《玉楼春》
长相思,在长安。
络纬秋啼金井阑,微霜凄凄簟色寒。
孤灯不明思欲绝,卷帷望月空长叹。
美人如花隔云端!
上有青冥之长天,下有渌水之波澜。
天长路远魂飞苦,梦魂不到关山难。
长相思,摧心肝!
——[唐]李白《长相思·其一》
晓看天色暮看云,行也思君,坐也思君。
——[明]唐寅《一剪梅·雨打梨花深闭门》
当时只道是寻常。
——[清]纳兰性德《浣溪沙·谁念西风独自凉》
花自飘零水自流。一种相思,两处闲愁。
此情无计可消除,才下眉头,却上心头。
——[宋]李清照《一剪梅·红藕香残玉簟秋》
老来多健忘,唯不忘相思。
——[唐]白居易《偶作寄朗之》
青青子衿,悠悠我心。纵我不往,子宁不嗣音?
青青子佩,悠悠我思。纵我不往,子宁不来?
挑兮达兮,在城阙兮。一日不见,如三月兮。
——《诗经·郑风·子衿》
花开不同赏,花落不同悲。
欲问相思处,花开花落时。
——[唐]薛涛《春望词四首》
天涯地角有穷时,只有相思无尽处。
——[宋]晏殊《玉楼春·春恨》
自君之出矣,红颜转憔悴。思君如明烛,煎心且衔泪。
自君之出矣,明镜罢红妆。思君如夜烛,煎泪几千行。
——[唐]陈叔达《自君之出矣(一作贾冯吉诗)》
思君令人老,岁月忽已晚。
弃捐勿复道,努力加餐饭。
——[汉]《行行重行行》
相思相见知何日?此时此夜难为情!
——[唐]李白《三五七言 / 秋风词》
入我相思门,知我相思苦。
长相思兮长相忆,短相思兮无穷极。
早知如此绊人心,何如当初莫相识。
——[唐]李白《三五七言 / 秋风词》
衣带渐宽终不悔,为伊消得人憔悴。
——[宋]柳永《蝶恋花·伫倚危楼风细细》
我谂知这几日相思滋味,却原来比别离情更增十倍。
——[元]王实甫《西厢记·长亭送别》
忆君迢迢隔青天,昔日横波目,今作流泪泉。
——[唐]李白《长相思·其二》
平生不会相思,才会相思,便害相思。
——[元]徐再思《折桂令·春情》
相恨不如潮有信,相思始觉海非深。
——[唐]白居易《浪淘沙·借问江潮与海水》
山之高,月出小。
月之小,何皎皎!
我有所思在远道。
一日不见兮,我心悄悄。
——[宋]张玉娘《兰雪集·山之高三章·其一》
琵琶弦上说相思。当时明月在,曾照彩云归。
——[宋]晏几道《临江仙·梦后楼台高锁》
有一美人兮,见之不忘。
一日不见兮,思之如狂。
——[汉]司马相如《凤求凰》
春心莫共花争发,一寸相思一寸灰!
——[唐]李商隐《无题·飒飒东风细雨来》
当君怀归日,是妾断肠时。
——[唐]李白《春思》
在全世界打赏狗粮的情人节,编辑为你准备的这把辣椒嚼得还爽吗?依然是那句话,文案是生活的最佳捕手,平日多积累,用时不嫌少。祝大家开心!
本文由数英原创,转载请到文章原文底部查看“数英转载规范”。
数英网:广告传播、数字营销从业者每天打开的网站,你错过就太可惜了!数英还有APP同步更新资讯,随时随地移动查看。
数英 App:在App Store上搜索“数英”下载
数英公众号:digitaling